11/Sv. 36 Službeni list Europske unije 81 31995D0415 L 247/30 SLUŽBENI LIST EUROPSKIH ZAJEDNICA 13.10.1995. ODLUKA KOMISIJE od 4. listopada 1995. o sklapanju Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane, u ime Europske zajednice za ugljen i čelik i Europske zajednice za atomsku energiju (95/415/Euratom, EZUČ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice za ugljen i čelik, a posebno prvi stavak njegovog članka 95., uzimajući u obzir Ugovor o osnivanju Europske zajednice za atomsku energiju, a posebno drugi stavak njegovog članka 101., budući da je do stupanja na snagu Sporazuma o partnerstvu i suradnji potpisanog u Krfu 24. lipnja 1994. potrebno odobriti Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane, potpisan u Bruxellesu 17. srpnja 1995.; budući da je sklapanje Privremenog sporazuma potrebno za postizanje ciljeva Zajednice utvrđenih posebno člancima 2. i 3. Sporazuma o osnivanju Europske zajednice za ugljen i čelik i budući da Ugovorom nisu načinjene odredbe za sve slučajeve obuhvaćene ovom Odlukom; nakon savjetovanja sa Savjetodavnim odborom i uz suglasnost Vijeća, ODLUČILA JE: Članak 1. Ovime se, u ime Europske zajednice za ugljen i čelik i Europske zajednice za atomsku energiju, odobrava Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane, zajedno s dva protokola i deklaracijama. Ti su tekstovi priloženi ovoj Odluci.